PROJEKTS uz 16.09.2026.

vēlamais datums izskatīšanai: 
domes sēdē: 24.09.2026.

sagatavotājs: Ilze Vanka - Krilovska
ziņotājs: Brigita Grebņicka - Lujāne
PROTOKOLLĒMUMS

Par papildu finansējuma piešķiršanu projektam “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā”

Ādažu novada pašvaldība īsteno projektu “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā”, projekta identifikācijas Nr. 4.2.1.5/2/25/I/008 (turpmāk – Projekts).
Projekta ietvaros paredzēta Ādažu vidusskolas, Gaujas ielā 30, Ādažos, Ādažu novadā. teritorijas labiekārtošana. 2026. gada 30. jūlijā tika noslēgts līgums Nr. JUR 2026-07/760 par Ādažu vidusskolas, Gaujas ielā 30, Ādažos, Ādažu novadā teritorijas labiekārtošanas darbu veikšanu.. Līguma kopējā summa ir 46 678,27 euro ar PVN.  Ņemot vērā Projekta ietvaros pieejamā finansējuma ierobežojumu, līguma izpildei finansējums tika paredzēts no diviem finansējuma avotiem – 28 691,69 euro  no Projekta līdzekļiem un 17 986,58 euro ar PVN  no Ādažu novada pašvaldības budžeta līdzekļiem.

Līguma izpildes laikā izveidojās sadārdzinājums gājēju ietves ar asfalta segumu izbūvei 683,17 euro ar PVN..

Saskaņā ar Ministru kabineta 2024. gada 13. februāra noteikumu Nr. 72 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Nodrošināt vienlīdzīgu piekļuvi iekļaujošiem un kvalitatīviem izglītības un mūžizglītības pakalpojumiem, attīstot pieejamu infrastruktūru, tostarp veicinot izturētspējīgu tālmācību un izglītību tiešsaistē” 4.2.1.5. pasākuma “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai” īstenošanas noteikumi” 22.8. apakšpunktu teritorijas labiekārtošanas izmaksas nevar pārsniegt 2 procentus no projekta kopējām attiecināmajām izmaksām. Līdz ar to Projekta ietvaros nav iespējams paredzēt papildu finansējumu sadārdzinājuma segšanai, un 683,17 euro ar PVN nepieciešams segt no Ādažu novada pašvaldības budžeta līdzekļiem.

Ņemot vērā minēto, un lai nodrošinātu noslēgtā līguma Nr. JUR 2026-07/760 pilnīgu izpildi, nepieciešams piešķirt papildu finansējumu 683,17 euro ar PVN  no Ādažu novada pašvaldības budžeta līdzekļiem.

atklāti balsojot, ar XX balsīm “par”, “pret” – X, “atturas” – X, DOME NOLEMJ:
Atbalstīt: 

1. Papildu finansējuma 683,17 euro (seši simti astoņdesmit trīs euro un 17 centi) ar PVN piešķiršanu no Ādažu novada pašvaldības budžeta līdzekļu nesadalītā konta atlikuma projekta “Izglītības iestāžu nodrošinājums pilnveidotā vispārējās izglītības satura kvalitatīvai ieviešanai Ādažu novadā”, ietvaros noslēgtā līguma Nr. JUR 2026-07/760 par Ādažu vidusskolas, Gaujas ielā 30, Ādažos, Ādažu novadā teritorijas labiekārtošanuizpildes nodrošināšanai.

2. Šī lēmuma 1. punktā minētais papildu finansējums 683,17 euro ar PVN  tiek segts, ņemot vērā Projekta finansējuma un Ministru kabineta noteikumos noteikto teritorijas labiekārtošanas izmaksu ierobežojumus.

3. Kontroli par protokollēmuma izpildi uzdot Ādažu novada pašvaldības izpilddirektora vietniecei.


